****

 REPUBLIKA HRVATSKA

 OSJEČKO-BARANJSKA ŽUPANIJA

 OPĆINA PETRIJEVCI

 OPĆINSKO VIJEĆE

Povjerenstvo za procjenu šteta od prirodnih nepogoda

KLASA: 320-12/25-01/1

URBROJ: 2158-29-04-25-2

Petrijevci, 27. kolovoza 2025. godine

 POLJOPRIVREDNIM PROIZVOĐAČIMA

 -svima-

**O B A V I J E S T**

Županica Osječko-baranjske županije Nataša Tramišak 26. kolovoza 2025. godine donijela je Rješenje o proglašenju prirodne nepogode na dijelu područja Osječko-baranjske županije, KLASA: 320-07/25-01/5, URBROJ: 2158-02-25-110, prema kojem je proglašeno stanje prirodne nepogode – suša na dijelu područja Osječko-baranjske županije za štete nastale na sljedećoj imovini: višegodišnjim nasadima, ribnjacima i poljoprivrednoj proizvodnji – prirod.

Pozivaju se poljoprivredni proizvođači na području Općine Petrijevci, pogođeni prirodnom nepogodom - SUŠA, da prijave štetu na propisanom obrascu s pripadajućim prilozima ***u roku 8 (osam) dana od dana proglašenja prirodne nepogode, odnosno najkasnije do 03. rujna 2025. godine (srijeda)***. Naknadne prijave neće se uzimati u obzir.

Prijava štete s pripadajućim prilozima ***može se dostaviti poštom*** obavezno u zatvorenoj (zalijepljenoj) omotnici na adresu: *Općina Petrijevci, Jedinstveni upravni odjel Općine Petrijevci, Trg sv. Petra 4, 31 208 Petrijevci, s naznakom „Prijava štete zbog prirodne nepogode –SUŠA“* ***ili osobno u Jedinstveni upravni odjel*** također ***obavezno u zatvorenoj (zalijepljenoj) omotnici*** *u vremenu od 11,00 do 14,00 sati.*

 **Uz prijavu štete potrebno je ispuniti** **propisani obrazac PN** koji se može preuzeti sa službene web stranice Općine Petrijevci [www.petrijevci.hr](http://www.petrijevci.hr) ili u Jedinstvenom upravnom odjelu Općine Petrijevci.

Uz obrazac prijave potrebno je obavezno priložiti sljedeću dokumentaciju:

* Presliku Lista A i B (Obrazac Zahtjeva za potporu za tekuću godinu izdanog od Agencije za plaćanja u poljoprivredi, ribarstvu i ruralnom razvoju),
* Izjavu vezanu za osiguranje imovine,
* Izvadak iz sudskog registra za pravne osobe,
* Presliku osobne iskaznice podnositelja prijave,
* Potvrdu banke o IBAN-u podnositelja prijave,

- 2 -

* Privola za prikupljanje i obradu osobnih podataka (obrazac privole može se preuzeti sa službene web stranice Općine Petrijevci [www.petrijevci.hr](http://www.petrijevci.hr) ili u Jedinstvenom upravnom odjelu Općine Petrijevci,

Po potrebi i dodatnu dokumentaciju.

Za prijavu šteta u poljoprivrednoj proizvodnji, u Obrascu za prijavu štete (Obrazac PN), u opisu imovine **nužno je navesti naziv svake pojedine kulture za koju se prijavljuje šteta, katastarsku općinu na kojoj se nalazi pojedina poljoprivredna kultura, površinu izraženu u hektarima te MIBPG, uz ostale podatke koje je obvezno navesti u prijavi, s naznakom da je potrebno zbrojiti sve površine koje se nalaze na području Općine Petrijevci, a za prijavu štete na višegodišnjim nasadima, potrebno je navesti i broj stabala.**

Za sva eventualna pitanja i nejasnoće možete se obratiti na kontakt telefon 031/395-620, 031/395-737 ili mail zvonko.kajunic@petrijevci.hr

S poštovanjem,

 Povjerenstvo za procjenu šteta od

 prirodnih nepogoda na području Općine Petrijevci

**NAPOMENA:**

***Upozoravaju se prijavitelji štete od prirodne nepogode da su prijavu štete dužni potpisati pod kaznenom i materijalnom odgovornošću.***

***Povjerenstvo će, ukoliko utvrdi da je šteta neopravdano prijavljena, podnositi prijave nadležnoj inspekciji.***